laion/Wikipedia-Exotic huggingface dataset:
Pöögilised

Pöögilised (Fagaceae) on pöögilaadsete seltsi kuuluv taimesugukond. Castanea – kastanipuu (8 liiki, levila: Ida-Aasia parasvööde, Edela-Aasia, Kagu-Aasia ja Põhja-Ameerika idaosa) Castanopsis – ebakastanipuu (u 125–130 liiki, Kagu-Aasia) Chrysolepis – kuldkastanipuu (2 liiki, USA lääneosa) Colombobalanus – (1 liik Colombobalanus excelsa, Lõuna-Ameerika põhjaosa) Fagus – pöök (10 liiki, Ida-Aasia parasvööde, Edela-Aasia, Euroopa, Põhja-Ameerika idaosa) Formanodendron – 1 liik Formanodendron doichangensis, Kagu-Aasia Lithocarpus – kiviviljak (u 330–340 liiki, troopiline ja subtroopiline Aasia, liigi Lithocarpus densiflorus levilaks on USA California ja Oregoni osariik) Quercus – tamm (u 500 liiki, üldlevinud kogu põhjapoolkeral, küündides Indoneesias ka üle ekvaatori) Trigonobalanus – 1 liik Trigonobalanus verticillata, troopiline Kagu-Aasia Varem paigutati pöögiliste sugukonda ka lõunapöögi perekond, mis nüüd kuulub eraldi sugukonda lõunapöögilised.
Weeze vald

Weeze on vald Saksamaal Nordrhein-Westfaleni liidumaal Kleve kreisis. Valla keskus on Weeze. Weeze lennujaam asub valla lääneosas Hollandi piiri lähedal. Lähim suurlinna lennujaam on Düsseldorfi lennujaam. Register of German municipalities (2022), vaadatud 7.10.2023. Veeze koduleht (saksa, inglise ja hollandi keeles)
Knut Vollebæk

Knut Vollebæk (sündinud 11. veebruaril 1946 Oslos) on Norra diplomaat ja poliitik, kes oli Norra välisminister 1997–2000. Ta on töötanud diplomaadina New Delhis, Madridis ja Harares. 1991–1993 oli ta Norra suursaadik Costa Ricas. 2001–2007 oli ta Norra suursaadik Ameerika Ühendriikides. 1. oktoobrist 2007 kuni 16. juulini 2013 oli ta Euroopa Julgeoleku- ja Koostööorganisatsiooni rahvusvähemuste komissar. Ta kuulub Kristlikku Rahvaparteisse. 1998 Valgetähe I klassi teenetemärk 2001 Peer Gynti auhind
Karl Kruuda

Karl Kruuda (sündinud 31. detsembril 1992) on Eesti autorallisõitja. 2010. aastal sõitis ta JWRC klassis ning lõpetas hooaja neljandana. Parim tulemus oma klassis oli Portugali ralli 2. koht. 2011. aastal SWRC klassis lõpetati hooaeg kuuendana. Parim tulemus oli Jordaania ralli teine koht. Tema parim tulemus WRC rallilt absoluutklassis on 2014 Soome ralli 10. koht. Tema isa on Oliver Kruuda. Profiil ewrc-results.com lehel
John Surtees

John Surtees (11. veebruar 1934 Tatsfield, Surrey – 10. märts 2017 London) oli Briti vormelisõitja, maailmameister (1964). Ta on ainus, kes on tulnud maailmameistriks nii kahe- kui ka neljarattaliste sarjas. "Suri ainulaadse saavutuseni jõudnud F1 maailmameister John Surtees". sport.err.ee, 10. märts 2017. Vaadatud 10.3.2017
Weeze

Weeze on asula Saksamaal Nordrhein-Westfaleni liidumaal Kleve kreisis, Weeze valla keskus. Weezes on Frangi riigi aegne kalmistu umbes 7. sajandist. Vanimad arheoloogilised jäänused praeguse Sankt Cyriakuse kiriku all (hauad, varasemad ehitised) on dateeritud 8.–9. sajandisse Weezet on esimest korda kirjalikult mainitud arvatavasti 1100. aasta paiku Wise nime all. Esimene kindel mainimine pärineb 1226. aastast, kui Alpide isand Heinrich III kinkis Kampi tsistertslaste kloostrile mõisa Weeze Vornicki külale Teise maailmasõja ajal veebruaris 1945 peeti Klever Reichswaldis ja Weeze ümbruses Reichswaldi lahing. 80 protsenti Weezest purustati. 1950. ja 1960. aastatel taastati majad. Asula planeeriti ümber. Weezes korraldatakse laatu, jõuluturge, tänavapidusid ja muid üritusi. Frank Siegmund. Merowingerzeit am Niederrhein. – Rheinische Ausgrabungen 34, Rheinland-Verlag, Köln 1998, lk 436-437, tahvel 218. ISBN 3-7927-1247-4 Siegmund, samas, lk 437-438. W. Selzer. Die Ausgrabungen in der Pfarrkirche St. Cyriakus in Weeze. – Geldrischer Heimatkalender 1954, lk 75-85. Kurt Böhner. – Bonner Jahrbücher 155/156, 1955/56, lk 532-533. Friedrich Wilhelm Oediger. Die Kirchen des Archidiakonats Xanten, Bonn 1969, lk 299jj, märkused 2 ja 15.
Pastor Maldonado

Pastor Rafael Maldonado Motta (sündinud 9. märtsil 1985) on Venezuela võidusõitja. Ta sõitis 2011. aasta hooajast kuni 2013. aasta hooajani Williams F1 meeskonnas. Alates 2014. aastast sõitis ta Lotuse meeskonnas. Ta on võitnud GP2-sarja. Legend: (paksus kirjas on toodud kvalifikatsioonivõidud; kursiivis kiireim ring)
Nikita Koljajev

Nikita Koljajev (sündinud 23. juulil 1989) on Venemaa jalgpallur, kes mängib Eesti Meistriliigas klubis FC Levadia. 23. mail 2010 tegi Koljajev III liigas Sillamäe Kalevi duubelmeeskonnas debüüdi, olles mängus täpne kaheksal korral. Ühtekokku lõi Venemaa mängumees viies duubelmeeskonna mängus 20 väravat ning lõpetas hooaja III liiga idatsooni väravalööjate edetabelis kolmanda kohaga. 10. juulil 2010, esindusmeeskonna debüütmängus Paide Linnameeskonna vastu, sai mängija hakkama kübaratrikiga. 28. veebruaril 2011 sõlmis 21-aastane ründaja üheaastase lepingu Meistriliiga klubiga FC Levadia. Ta lõi hooaja avamängus kaks väravat, kui Levadia alistas Lasnamäe Ajaxi 3–0. 5. märtsi 2011 seisuga. https://int.soccerway.com/players/nikita-kolyaev/135401/ "JK Sillamäe Kalev II - FC A&A Kinnisvara 15:0 (6:0)". Eesti Jalgpalli Liit. Vaadatud 5. märts 2011. "Nikita Kolyaev → Väravad". Eesti Jalgpalli Liit. Vaadatud 5. märts 2011. "III.E » Väravalööjate edetabel (2010)". Eesti Jalgpalli Liit. Vaadatud 5. märts 2011. "Разгром в Пайде" (vene). JK Sillamäe Kalev. 10. juuli 2010. Originaali arhiivikoopia seisuga 5. märts 2016. Vaadatud 5. märts 2011. "FC Levadia sõlmis lepingu Nikita Koljajeviga". FC Levadia. 28. veebruar 2011. Vaadatud 5. märts 2011.[alaline kõdulink] "Nikita Koljajevi duubel tõi FC Levadiale võidu". FC Levadia. 5. märts 2011. Vaadatud 5. märts 2011.[alaline kõdulink] Nikita Koljajev Soccernet.ee portaalis
Kaarel Torop

Kaarel Torop (sündinud 20. septembril 1992) on Eesti jalgpallur, kes mängib Eesti Meistriliigas, klubis Tallinna FC Flora. Kaarel Torop EJL portaalis Kaarel Torop Soccernet.ee portaalis
Krasnojarski krai

Krasnojarski krai (Красноярский край) on 1. järgu haldusüksus Venemaal Siberi föderaalringkonnas. Krai koosseisu kuuluvad ka Evengi rajoon (endine Evengi autonoomne ringkond) ja Taimõri rajoon (endine Taimõri (Dolgaani-Neenetsi) autonoomne ringkond), mis olid 1. jaanuarini 2007 föderatsiooni subjektid. Haldusüksuse koosseisus on: Abani rajoon (Абанский район) Atšinski rajoon (Ачинский район) Balahta rajoon (Балахтинский район) Berjozovka rajoon (Березовский район) Biriljussõ rajoon (Бирилюсский район) Bogotoli rajoon (Боготольский район) Bogutšanõ rajoon (Богучанский район) Bolšaja Murta rajoon (Большемуртинский район) Bolšoi Ului rajoon (Большеулуйский район) Dzeržinskoje rajoon (Дзержинский район) Evengi rajoon (Эвенкийский район) Idrinskoje rajoon (Идринский район) Ilanski rajoon (Иланский район) Irbeiskoje rajoon (Ирбейский район) Jemeljanovo rajoon (Емельяновский район) Jenisseiski rajoon (Енисейский район) Jermakovskoje rajoon (Ермаковский район) Kanski rajoon (Канский район) Karatuzskoje rajoon (Каратузский район) Kazatšinskoje rajoon (Казачинский район) Kežma rajoon (Кежемский район) Kozulka rajoon (Козульский район) Krasnoturanski rajoon (Краснотуранский район) Kuragino rajoon (Курагинский район) Mana rajoon (Манский район) Minussinski rajoon (Минусинский район) Motõgino rajoon (Мотыгинский район) Nazarovo rajoon (Назаровский район) Nižni Ingaši rajoon (Нижнеингашский район) Novosjolovo rajoon (Новоселовский район) Partizanskoje rajoon (Партизанский район) Pirovskoje rajoon (Пировский район) Rõbnaja rajoon (Рыбинский район) Sajanski rajoon (Саянский район) Severo-Jenisseiski rajoon (Северо-Енисейский район) Suhhobuzimskoje rajoon (Сухобузимский район) Šarõpovo rajoon (Шарыповский район) Šušenskoje rajoon (Шушенский район) Taimõri rajoon (Таймырский район) Tassejevo rajoon (Тасеевский район) Tjuhteti rajoon (Тюхтетский район) Turuhhanski rajoon (Туруханский район) Ujari rajoon (Уярский район) Užuri rajoon (Ужурский район) Suuremad linnad on Krasnojarsk, Norilsk, Atšinsk, Kansk, Železnogorsk ja Zelenogorsk.  Krasnojarski krai – pildid, videod ja helifailid Wikimedia Commonsis
Vagina dentata

Vagina dentata ehk hambuline tupp on folklooris esinev hambuline naisetupp, mis ohustab mehi vigastuse või kastratsiooniga. Selleteemalisi rahvajutte kasutatakse tihti hoiatusena vägistamise ja võõrastega seksimise eest. Motiivi on kasutatud õudusfilmides ja raamatutes, samuti Lõuna-Aafrikas tarvitatava vägistamisvastase seadme Rape-aXe loomisel. Neal Stephensoni ulmeromaanis "Lumevaring" kannab tegelane Y. T. vägistamisvastast seadet, mida hüütakse dentata.
Inuitid

Inuitid ehk lääneeskimod on rühm rahvaid ja hõime, kelle põline asuala on Põhja-Ameerika põhjaosas Kanadas, Alaskal ja Gröönimaal. Inuit (mitmus tüvest inu-) tähendab grööni keeles 'inimesed'. Selle nimetuse otsustas 1977 kasutusele võtta inuittide rahvusvaheline organisatsioon Inuit Circumpolar Conference kõigi eskimote kohta, kuid eesti keeles soovitatakse inuittideks nimetada ainult lääneeskimoid. 1991. aasta hinnangul oli inuitte Kanadas 31 000 ja Gröönimaal 47 000. 2000. aasta hinnangul oli inuitte Kanadas 45 000 ja Gröönimaal 50 000. 2016. aasta hinnangul oli inuitte Kanadas 65 000. Inuitid kõnelevad inuiti keeli. Inuittide esivanemad on tulnud Ameerikasse Beringi väina saarte kaudu Aasiast. . Inuitid on elanud Põhja-Ameerika rannikul, püüdes mereimetajaid ning küttides maismaal. Nad elavad laialipillatult suhteliselt väikeste kogukondadena, mis on muu hulgas erinevate looduslike tingimuste tõttu kultuuriliselt erinevad, kuid paljude ühisjoontega. Iglu
Heino Enden

Heino Enden (sündinud 13. detsembril 1959 Tallinnas) on endine eesti ja NSV Liidu korvpallur. Ta tuli Nõukogude Liidu korvpallikoondises maailmameistriks aastal 1982 ja Euroopa meistriks 1985. NSV Liidu meister aastatel 1984 ja 1988. Mängijana klubides: 1978–1983 – Tallinna Kalev 1983–1988 – Moskva AKSK 1988–1989 – Tampereen Pyrintö Eesti korvpallikoondise peatreenerina: 2001–2004 2017. aasta kohaliku omavalitsuse volikogude valimistel kandideeris ta Savisaare Valimisliidu ja Tegusa Tallinna nimekirjas ning sai 140 häält. 2021 Eesti Olümpiakomitee teenetemärk Tema isa oli korvpallur Rein Enden, ema korvpallur ja korvpallisekretär Veera Enden. Tal on kaks poega: korvpallur Anthony Enden ja Richard Enden. Savisaare valimisliit ja Tegus Tallinn avalikustas esinumbrid, ERR, 4. september 2017 http://vvk.ee/arhiiv/kandidaadi-otsing/?otsi_ajaloost=enden Biograafia ESBL-is
Galina Beloglazova

Galina Beloglazova (sündinud 10. juunil 1967 Astrahanis) on endine vene iluvõimleja, mitmekordne maailma- ja Euroopa meister. Abielust korvpallur Heino Endeniga on tal poeg Anthony Enden.
1. FC Nürnberg

1. FC Nürnberg on Saksamaal Nürnbergis 1900 asutatud spordiühing, mis on tuntud oma jalgpallimeeskonna poolest. Tänapäeval võimaldab klubi tegelda iluuisutamise, jäähoki, käsipalli, poksi, rulluisutamise, suusatamise, tennise ja ujumisega. Jalgpallimeeskond peab oma kodumänge Grundig Stadionil. 1972. aasta suveolümpiamängudel kasutati seda staadioni jalgpallivõistluste jaoks. Enne Teist maailmasõda oli Nürnberg tugev klubi, kes tuli korduvalt Saksamaa meistriks ja võitis karika. Enne Bundesliga loomist oli ta Saksamaa meistriks tulnud 8 korda, rohkem kui ükski teine Saksamaa klubi. Alates Bundesliga rajamisest 1963 on 1. FC Nürnberg mänginud Bundesligas 33 hooaega. Nürnberg on Bundesligast välja langenud kaheksa korda, rohkem kui ükski teine meeskond. Sealhulgas langes ta Bundesligast välja kohe järgmisel aastal pärast seda, kui 1968 Saksamaa meistriks tuli, olles läbi aegade ainus valitsev Saksamaa meister, kes Bundesligast välja langenud. Kuid teisalt on ta võitnud neli korda 2. Bundesliga. Nürnberg on osalenud eurosarjas viis korda. Esimest korda sai Nürnberg selle õiguse pärast seda, kui tuli 1965 Bundesligas 6. kohale. Ta osales Messilinnade karikasarjas, mis on UEFA karikasarja eellane. Sellal kui teised Saksamaa klubid alistasid oma avaringi vastase kahe mängu kokkuvõttes 7:0 ja isegi 17:0, viigistas Nürnberg Evertoniga kodus 1:1 ja kaotas võõrsil 0:1 ning langes välja. 1966 tuli Nürnberg taas Bundesligas 6. kohale ja sai taas õiguse osaleda Messilinnade karikasarjas. Avaringis loositi vastu Valencia CF, kellele Nürnberg kaotas kodus 1:2 ja võõrsil 0:2. 1968 tuli Nürnberg Saksamaa meistriks ja sai seetõttu koha UEFA Meistrite Liigas. Talle loositi vastu Amsterdami Ajax, kellega kodus tehti 1:1 viik, aga võõrsil kaotati 0:4. Ajax jõudis lõpuks finaali. 1988 tuli Nürnberg Saksamaa meistrivõistlustel 5. kohale ja pääses UEFA karikasarja. Avaringis võideti võõrsil AS Romat 2:1, kodus kaotati sama tulemusega. Järgnes lisaaeg, kus Roma lõi värava ja pääses edasi. 2007 tuli Nürnberg Saksamaa meistrivõistlustel 6. kohale ja võitis Saksamaa karika. Seetõttu pääses ta taas UEFA karikasarja. Avaringis tegi ta Bukaresti Rapidiga kaks viiki, aga läks edasi tänu võõrsil löödud väravatele 2:0. See oli esimene juhtum, kus Nürnberg eurosarjas esimesest ringist edasi pääses. Järgnes alagrupifaas, kus Everton võitis kõik mängud, aga Nürnberg ei kaotanud peale Evertoni kellelegi ja pääses teisena edasi. Kolmandana sai jätkata sarja hilisem võitja Peterburi Zenit. Kolmandas ringis, 32 parema seas mängis Nürnberg Lissaboni Benficaga võõrsil 0:1 ja kodus 2:2 ning langes välja. Seisuga 19. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Uue staadioni avamise puhul valisid fännid oma klubi kõigi aegade parimad mängijad ühte koosseisu. "1. FC Nürnberg – Profis". 1. FC Nürnberg. Koduleht
EKNK Orissaare kogudus

EKNK Orissaare Kogudus (algselt Orissaare Kristlik Vabakogudus) kuulub koos Kuressaare kogudusega Eesti Kristliku Nelipühi Kiriku Saare-Lääne praostkonda. Koguduse hoone on kirikuhooneks mugandatud endisest Orissaare kolhoosi kontorist Kuivastu mnt 14. Kogudust juhib Saare-Lääne praost Taavi Väli. EKNK Orissaare Kogudus Eesti Kristliku Nelipühi Kiriku koduleht
Peer

Peer on aadlitiitel Suurbritannias, Prantsusmaal ja Kanadas.
ICC

ICC võib tähendada: International Criminal Court Inuit Circumpolar Council International Commerce Centre
Tehisjärv

Tehisjärv on inimtegevuse tagajärjel tekkinud järv, mille hüdroloogiline režiim sarnaneb loodusliku järve omaga. Tehisjärveks on jõe või oja paisutamise tulemusena tekkinud paisjärv või tiik. Tehisjärved tekivad ka mahajäetud karjääride veega täitumisel (karjäärijärv). Tehisjärvi rajatakse, et vett paisutada ja puhtana hoida.[viide?] Kariba järv Aafrikas on mahult maailma suurim veehoidla Tiik Indias Raudna tehisjärv Viljandimaal endises kruusakarjääris Leeliselise veega Auvere tehisjärv Veehoidla
Mercedes Grand Prix

Mercedes Grand Prix on Vormel 1 meeskond, mis liitus sarjaga 2010. aastal, ostes ära 2009. aastal F1 vormelisarjas võidutsenud Brawn GP meeskonna. Mercedes on ka varem, aastatel 1954–1956, sarjas võistelnud. 2010. aasta Vormel 1 hooaja sõitjad olid Michael Schumacher ja Nico Rosberg. Nendega jätkati kuni 2013. aastani, mil Schumacheri asemele tuli Lewis Hamilton. See sõitjate koosseis püsib tänini. 2014. aasta Vormel 1 hooajal tuli Hamilton Vormel 1 maailmameistriks, Rosberg jäi teiseks ning meeskondlikus arvestuses võideti konstruktorite karikas. 2014. aasta võistlusauto W05 2013. aasta võistlusauto W04 2012. aasta võistlusauto W03 2011. aasta võistlusauto W02 2010. aasta võistlusauto W01
Sauber

Sauber on Vormel 1 meeskond. Šveitslase Peter Sauberi loodud meeskond liitus Vormel 1 sarjaga 1993. aastal. Varem võistles Sauber sportautode MM-sarjas. Meeskonna peakorterid olid Šveitsis Hinwilis (kere) ja Saksamaal Münchenis (mootor). Tiimi juht on Mario Theissen. Endine omanik Peter Sauber töötas meeskonna nõustajana. 2006. aastal alustasid BMW Sauberi sõitjatena Nick Heidfeld ja Jacques Villeneuve. Viimane asendati alates Ungari GP-st Robert Kubicaga. Heidfeld ja Kubica on meeskonnas jätkanud kuni 2009. aastani. 2006. aastal sai BMW Sauber 35 punktiga 5. koha, 2007. aastal 101 punktiga 2. koha ja 2008. aastal 135 punktiga 3. koha. Tiimi seni ainukese võidu saavutas Robert Kubica 2008. aastal Kanadas ja ainukese kvalifikatsioonivõidu 2008. aastal Bahreinis. 2008. aastal sai BMW Sauberi teiseks testisõitjaks Marko Asmer, kes jätkas ka 2009. aastal. 29. juulil 2009 teatas BMW, et meeskond loobub rahaliste raskuste tõttu pärast 2009. aasta hooaja lõppu Vormel 1 sarjas osalemisest. Meeskonna ostis pärast 2009. aasta hooaja lõppu ära selle endine omanik Peter Sauber ning alates 2010. aastast võistleb meeskond taas Sauberi nime all. Aastal 2010 sõitsid Sauberis Kamui Kobayashi ja Pedro de la Rosa. De la Rosal jäi hooaeg pooleli, sest ta ei näidanud häid tulemusi. Teda asendas hooaja lõpuni Nick Heidfeld, kes oli varemgi Sauberis sõitnud. Aastal 2011 olid sõitjateks Kamui Kobayashi ja Sergio Pérez. 2015. aasta hooajal on Sauberi pilootideks Marcus Ericsson ja Felipe Nasr.
Vogorno järv

Vogorno järv on tehisjärv Šveitsis Ticino kantonis. See on veehoidla, mis rajati aastatel 1961–1965 Verzasca jõe paisutamisel Verzasca paisu abil. Järve pindala on 1,68 km².
Deng Xiaoping

Deng Xiaoping (Dèng Xiǎopíng; lihtsustatud hiina kirjas 邓小平; traditsioonilises hiina kirjas 鄧小平; 22. august 1904 Paifang, Guang'ani maakond, Sichuan – 19. veebruar 1997 Peking) oli Hiina partei- ja riigitegelane. Kuigi ta ei olnud Hiina Kommunistliku Partei esimees, oli ta Hiina RV tegelik juht 1978–1992. Ta õppis Prantsusmaal Pariisis, kus tutvus marksismiga ja liitus 1923 Hiina KP-ga. 1925–1927 viibis ta NSV Liidus ja õppis Ida Töörahva Kommunistlikus Ülikoolis. 1930. aastate keskel osales Deng Suurel retkel. 1945 valiti ta Hiina KP Keskkomitee liikmeks ja 1955 selle poliitbüroo liikmeks. Pärast Hiina Rahvavabariigi loomist 1949 töötas ta Tiibetis, et kindlustada seal Hiina kontrolli. 1966 sattus Deng põlu alla ja saadeti Jiangxi provintsi traktoristiks. 1973 ta rehabiliteeriti ja peaminister Zhou Enlai määras ta 1974 peaministri asetäitjaks. Pärast Mao Zedongi surma õnnestus tal tõusta Hiina RV tegelikuks juhiks. Ameti poolest oli ta Hiina KP aseesimees. Deng oli 1 m 55 cm pikk. Neli moderniseerimist 1974, Deng Xiaoping General Assembly Speech, unmultimedia.org
Lõunapöök

Lõunapöök (Nothofagus) on pöögilaadsete seltsi kuuluv taimeperekond, ainus perekond lõunapöögiliste (Nothofagaceae) sugukonnas. Varem arvati lõunapöök pöögiliste sugukonda. Perekonda kuulub 35 liiki. Ta on levinud lõunapoolkeral Lõuna-Ameerikas ja Australaasias. Lõunapöögi kivistisi on hiljuti leitud ka Antarktises. Cunninghami lõunapöök Nothofagus cunninghamii Dombey lõunapöök Nothofagus dombeyi gondvana lõunapöök Nothofagus moorei harilik lõunapöök Nothofagus antarctica kaselehine lõunapöök (patagoonia lõunapöök) Nothofagus betuloides kääbus-lõunapöök Nothofagus pumilio Menziesi lõunapöök Nothofagus menziesii must lõunapöök Nothofagus solanderi paljuroodne lõunapöök Nothofagus alpina ruske lõunapöök Nothofagus fusca sinihall lõunapöök Nothofagus glauca suur lõunapöök Nothofagus grandis viltulehine lõunapöök Nothofagus obliqua Li, H. M., Zhou, Z. K., 2007. Fossil nothofagaceous leaves from the Eocene of western Antarctica and their bearing on the origin, dispersal and systematics of Nothofagus. Science in China, 50(10): 1525–1535.
Kiipsaare nukk

Kiipsaare nukk on neem Vilsandi rahvuspargis Harilaiu loodetipus Saaremaal. Kiipsaare nukk on geoloogiliselt väga huvitav koht, sest tema asukoht on aja jooksul märkimisväärselt muutunud. Lainetuse mõjul on neem liikunud läänest ida suunas. Selle tõestuseks on Kiipsaare tuletorn, mis ehitati neeme keskele, kuid on tänapäevaks jõudnud merre. Kiipsaare nukk oli filmi "Somnambuul" tegevuspaik. Kaarel Orviku tekst rannaprotsessidest, tähelepanu on pööratud ka Kiipsaarega seonduvale
Guangzhouwan

Guangzhouwan (hiina 廣州灣, lihtsustatud kirjas 广州湾) oli Prantsusmaale kuulunud koloonia Hiina lõunarannikul Leizhou poolsaare idaosas. Prantsusmaa annekteeris selle 1898. Hiina keisririik andis 1900. aastal Guangzhouwani formaalselt 99 aastaks rendile. Piirkond hõlmas Gaozhou prefektuurist (Kow Chow Fu) 18×10 km ja Leizhou prefektuurist 24×18 km suuruse ala. Koloonia kogupindala oli 842 km². Aastal 1935 elas seal 209 000 inimest. Prantslased nimetasid keskasula ümber Fort Bayardiks. Veebruaris 1943 okupeeris Guangzhouwani Jaapan. 1945. aastal läks see tagasi Prantsusmaa valdusse ja 1946. aastal anti see Hiinale tagasi. Keskasula sai tagasi nime Zhanjiang.
Team Lotus

Team Lotus oli Vormel 1 meeskond. Lotus liitus sarjaga 2010. aastal ning kandis esialgu nime Lotus Racing. Alates 2011. aastast on meeskonna nimi Team Lotus. Team Lotus on Malaisia projekt oma riigi propageerimiseks. Selle omanikud on mitu Malaisia ettevõtet, nende seas Malaisia riiklik autotehas Proton. 2010. aasta hooajal sõitsid tiimis itaallane Jarno Trulli ja soomlane Heikki Kovalainen. Kumbki ei saanud ainsatki punkti ja kummagi parimaks kohaks jäi 13. Meeskondlikult sai Lotus 12 meeskonna seas 10. koha. Nad jätkasid ka 2011. aasta hooajal. Meeskond ei saanud ühtki punkti.
Alar Alve

Alar Alve (sündinud 31. jaanuaril 1988) on eesti jalgpallur, kes mängib Eesti Meistriliigas, klubis Tartu JK Tammeka. Alve oli aastatel 2007–2010 klubi suurim väravakütt. Ühtlasi oli ta hooajal 2008 Eesti kõikide liigade resultatiivseim mängija. 2011. aasta hooaja alguses liitus mängija Tartu JK Tammekaga ning lõi Meistriliiga debüütmängus Paide Linnameeskonna vastu värava. "Alar Alve jätkab karjääri Tammekas". Põlva FC Lootos. 3. märts 2011. Originaali arhiivikoopia seisuga 15. juuni 2013. Vaadatud 6. märts 2011. "Avakohtumises lepiti Paidega viiki". Tartu JK Tammeka. 5. märts 2011. Vaadatud 6. märts 2011.[alaline kõdulink] Alar Alve Soccernet.ee portaalis
Team Lotus (1958–1994)

Team Lotus on endine Vormel 1 võistkond, mis osales sarjas aastatel 1958–1994. Team Lotus osales ka teistes vormelisarjades. Jim Clark Graham Hill Stirling Moss Emerson Fittipaldi Jochen Rindt Mario Andretti Nigel Mansell Elio de Angelis Ayrton Senna Nelson Piquet Mika Häkkinen Ronnie Peterson Johnny Herbert Alessandro Zanardi Carlos Reutemann
Berberid

Berberid on rahvas Põhja-Aafrikas, lääne pool Niiluse jõge. Nende asuala jaotub ebaühtlaselt Atlandi ookeanist läänes Siwa oaasini Egiptuses ning Vahemerest põhjas Nigeri jõeni lõunas. Ajalooliselt on berberid kõnelnud mitmesuguseid berberi keeli, mis moodustavad ühe haru afroaasia keeleperekonnast. Tänapäeval kõnelevad peaaegu kõik berberid araabia keelt, samuti on levinud daridža keel ning kunagise Euroopa kolonisatsiooni tõttu prantsuse keel (Marokos, Tuneesias ja Alžeerias) ning hispaania keel (Lääne-Saharas ja osas Marokost). Enamik berberi keele kõnelejaist elab praegu Marokos, Alžeerias, Liibüas, Malis ja Nigeris. Paljud berberid kasutavad enda etnonüümina mõnd varianti sõnast Imazighen (ainsus: Amazigh), mis võib tähendada "vaba rahvast" või "vabu ja õilsaid inimesi" (selle sõnaga võib seostuda Vana-Rooma nimetus mõnede berberite kohta Mazices). Tuntuimad antiikaegsed berberid olid Numiidia kuningas Masinissa, rooma kirjanik Apuleius, Augustinus Hippost ja Rooma kindral Lusius Quietus, kes surus maha juutide mässu 115.–117. aastal. Keskaja kuulsate berberite seas olid Tariq ibn Ziyad, Hispaania vallutanud väejuht; Abbas Ibn Firnas, leiutaja ja lennunduspioneer; Ibn Baţţūţah, maadeavastaja, kelle ekspeditsioonid jäid uusajani pikimaiks; Estevanico, üks esimesi maadeavastajaid Ameerikas. Tänapäeval on tuntud berberid prantsuse jalgpallistaar Zinédine Zidane ja Hollandis sündinud jalgpallur Ibrahim Afellay.
Rebolation

Rebolation on tantsustiil, mis pärineb Brasiilia reivipidudelt. Stiili on peetud ka Brasiilia Melbourne shuffle'i edasiarenduseks. Tants sai populaarseks pärast seda, kui YouTube'i hakati üles laadima selle harjutusvideoid. Peamiselt tantsitakse seda electro-muusika saatel. Tantsus jäetakse käte ja jalgade liigutamisega mulje, justkui tantsija libistaks end tantsides. Kasutatakse mitut sammu, ennekõike "kõndimist", liigutades jalga edasi ja kasutades kanda keskpunktina, et omakorda tagumist jalga tahapoole suunata. Samal ajal on esimene jalg sissepoole suunatud. Vastupidist liikumist kasutatakse tagurpidi käimiseks. Korralikul esitusel jääb mulje, et tantsija libistab end põrandal, ja käte lõtv liikumine laseb paista, just nagu tantsija ei kontrolliks täiesti oma liikumise suunda. Üht sarnast, Johannesburgist pärinevat tantsu nimetatakse "skitting'uks" või "stepping'uks"; see sündis aastal 2006, kuid ei ole teada, kas enne rebolation'it või pärast seda. Melbourne shuffle Electro
Placentia (Kanada)

Placentia on linn Kanadas Newfoundlandi ja Labradori provintsis.